Zala Megyei 4. számú Országgyűlési Egyéni Választókerületi Választási

Bizottság

9/2010. (III. 9.) határozata

A Zala Megyei 4. számú Országgyűlési Egyéni Választókerületi Választási Bizottság (8960 Lenti, Zrínyi M. u. 4.) az országgyűlési egyéni képviselőjelölt nyilvántartásba vételének tárgyában meghozta a következő

határozatot:

A Zala Megyei 4. számú Országgyűlési Egyéni Választókerületi Választási Bizottság Pintér Lászlót, a Fidesz - Magyar Polgári Szövetség és a Kereszténydemokrata Néppárt országgyűlési egyéni képviselő jelöltjét nyilvántartásba veszi.

A határozat ellen a meghozatalától számított 3 napon belül a Zala Megyei Területi Választási Bizottsághoz címzett fellebbezést lehet benyújtani - jogszabálysértésre hivatkozással - a Zala Megyei 4. számú Országgyűlési Egyéni Választókerületi Választási Bizottságnál (8960 Lenti, Zrínyi M. u. 4.). A fellebbezést úgy kell benyújtani, hogy az legkésőbb 2010. március 12-én 16. 00 óráig megérkezzen.

A fellebbezésnek tartalmaznia kell:

- a fellebbezés alapját,

- a fellebbezést benyújtó nevét, lakcímét (székhelyét) és – ha a lakcímétől (székhelyétől) eltér - postai értesítési címét,

- a fellebbezést benyújtó telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát vagy elektronikus levélcímét.

Indokolás

I.

A Fidesz - Magyar Polgári Szövetség és a Kereszténydemokrata Néppárt 2010. március 8. napján Pintér Lászlót, mint országgyűlési egyéni képviselőjelöltet a választási bizottságnál bejelentette. A jelöltre leadott érvényes ajánlószelvények száma 994 db.
Az országgyűlési képviselők választásáról szóló 1989. évi XXXIV. törvény 5. § (2) bekezdése értelmében az egyéni választókerületben a jelöléshez legalább 750 érvényes ajánlás szükséges.

Az ajánlószelvények számítógépes ellenőrzése megtörtént, a jelölt a jelöléshez szükséges számú érvényes ajánlószelvénnyel rendelkezik.

A választási bizottság a bejelentést tartalmazó iratok, a leadott érvényes ajánlószelvények alapján megállapította, hogy a jelölt ajánlása a jelölés törvényes feltételeinek megfelel, ezért a jelöltet nyilvántartásba veszi.

II.

A határozat a választási eljárásról szóló 1997. évi C. törvény (továbbiakban: Ve.) 52. § (1) bekezdésének, és az 55. § (2) bekezdésén, a jogorvoslatról való tájékoztatás a Ve. 79.  § (1)-(3) bekezdésén, a 80. § (1)-(7) bekezdésén alapul.

Lenti, 2010. március 9.

dr. Bagladi Zsolt sk.
      OEVB elnök

